

**จดหมายข่าวองค์กร**

**17 ก.พ.66 อบรมคุณธรรมจริยธรรม อบต.ท่างาม**

**เวลา 08.30 น. ณ อาคารเอนกประสงค์ อบต.ท่างาม**






วันนี้ นายลาน สุขแจ่ม นายกองค์การบริหารส่วนตำบลท่างาม เป็นประธานเปิดโครงการอบรมคุณธรรมจริยธรรมภายในหน่วยงานโดยมีผู้เข้ารับการฝึกอบรมจำนวนทั้งสิ้น 53 คนพร้อมมอบนโยบายในการปฏิบัติหน้าที่โดยให้ทุกคนมุ่งมั่นใช้ความรู้ ความสามารถ มาปรับใช้กับหน้าที่ที่ได้รับมอบหมายอย่างเต็มที่เพื่อร่วมกันขับเคลื่อนองค์การบริหารส่วนตำบลท่างาม โดยยึดประโยชน์ของราชการและผู้มีส่วนได้เสียผู้รับบริการเป็นที่ตั้งและปฏิบัติหน้าที่โดยกำหนดแนวทางการทำงานให้สอดคล้องกับนโยบายของท่านนายกองค์การบริหารส่วนตำบลท่างามโดยมีวัตถุประสงค์และเป้าหมายของการดำเนินงานโครงการ ดังกล่าวในครั้งนี้ ประกอบด้วย1. เพื่อปลูกฝังคุณธรรมจริยธรรม ให้กับคณะผู้บริหาร สมาชิกสภาท้องถิ่น ลูกจ้างประจำและพนักงานจ้างขององค์การบริหารส่วนตำบลท่างาม ได้นำหลักธรรมคำสอนในทางพระพุทธศาสนา ไปพัฒนาคุณภาพชีวิตและการทำงานได้อย่างเหมาะสมและเกิดประโยชน์สูงสุดแก่ประขาชนผู้รับบริการ ผู้มาติดต่อราชการ (โดยได้รับความอนุเคราะห์จากท้องถิ่นอำเภอวัดโบสถ์ บรรยายฯ)

2. เพื่อให้คณะผู้บริหาร สมาชิกสภาท้องถิ่น และพนักงานจ้าง ขององค์การบริหารส่วนตำบลทำงาม เกิดการเรียนรู้ในการอยู่ร่วมกันมีความสัมพันธ์อันดีระหว่างกันและกันรวมทั้งได้เปิดโลกทัศน์ในการศึกษาองค์ความรู้ใหม่ๆ ไปพัฒนาคุณภาพชีวิตและการทำงานได้อย่างเหมาะสมและเกิดประโยชน์สูงสุดแก่ประขาชนผู้รับบริการ ผู้มาติดต่อราชการ (โดย ป.ป.ช. ผอ.สปช.จ.พล.)

3. เพี่อก่อให้เกิดการส่งเสริมคุณธรรมจริยธรรมของคณะผู้บริหาร สมาชิกสภาท้องถิ่น ข้าราชการและพนักงานจ้างขององค์การบริหารส่วนตำบลท่างาม สู่องค์กรคุณธรรม (โดย สำนักงาน ป.ป.ท. เขต 6 พิษณุโลก)

4. เพื่อเป็นการป้องกันและปราบปรามกรทุจริต ประพฤติมิชอบและการป้องกัน ผลประโยชน์ทับซ้อน (โดย ป.ป.ช. ผอ.สปช.จ.พล.)

5. เพื่อเป็นการเสริมสร้างและพัฒนาให้คณะผู้บริหาร สมาชิกสภาท้องถิ่น ข้าราชการและพนักงานจ้างขององค์การบริหารส่วนตำบลท่างามมีวินัยการป้องกันการกระทำผิดวินัยและการรักษาวินัย (โดยท่านท้องถิ่นอำเภอวัดโบสถ์ เป็นวิทยากรบรรยายหัวข้อนี้) 6. เพื่อเป็นการสีบทอดและเผยแพร่หลักธรรมคำสอนของพระพุทธเจ้าให้คงอยู่และสืบทอดต่อไป(โดยท่านท้องถิ่นอำเภอวัดโบสถ์)

****บันทึกข้อความ

ส่วนราชการ สำนักงานปลัด องค์การบริหารส่วนตำบลท่างาม โทร. 0 5500 9920 ..

ที่ พล 77701/ วันที่11 กันยายน 2566 ..

เรื่อง รายงานผลการการนำการประเมินจริยธรรมไปใช้ในกระบวนการบริหารทรัพยากรบุคคลประจำปี2566.

เรียน นายกองค์การบริหารส่วนตำบลท่างาม

ตามที่ องค์การบริหารส่วนตำบลท่างาม ได้กำหนดให้ดำเนินการจัดทำประมวลจริยธรรมของพนักงานส่วนตำบลขององค์การบริหารส่วนตำบลท่างาม พ.ศ. 2566ขึ้น โดยมีนายลาน สุขแจ่ม นายกองค์การบริหารส่วนตำบลท่างาม ในฐานะเป็นหัวหน้าหน่วยงานรัฐ ได้พิจารณาลงนามในประกาศประมวลจริยธรรมของพนักงานส่วนตำบลขององค์การบริหารส่วนตำบลท่างามพ.ศ.2566และประกาศองค์การบริหารส่วนตำบลท่างาม ลงวันที่ 6 เมษายน 2566 เรื่อง หลักเกณฑ์เกี่ยวกับจริยธรรมของพนักงานส่วนตำบล ลูกจ้างประจำและพนักงานจ้างขององค์การบริหารส่วนตำบลท่างาม พ.ศ. 2566 ลงวันที่ 6 เมษายน 2566 เพื่อให้พนักงานและเจ้าหน้าที่ในสังกัดขององค์การบริหารส่วนตำบลท่างาม ถือปฏิบัติตามหลักเกณฑ์ดังกล่าวตามหลักธรรมาภิบาลและการบริหารจัดการที่ดีได้อย่างมีประสิทธิผลและให้เกิดประโยชน์สูงสุด เพื่อตอบสนองนโยบายฯ ผลักดันวิสัยทัศน์และพันธกิจขององค์กรให้ประสบความสำเร็จตามที่ประกาศให้ได้รับทราบโดยทั่วกันดังความแจ้งแล้ว นั้น

จึงขอรายงานผลการประเมินจริยธรรมของพนักงานส่วนตำบลขององค์การบริหารส่วนตำบลประจำปีงบประมาณ พ.ศ. 2566(รอบ 12 เดือน) มีรายละเอียดปรากฏตามเอกสารที่แนบนำเรียนมาด้วยพร้อมนี้

จึงเรียนมาเพื่อโปรดทราบและพิจารณาอนุมัติ

(ลงชื่อ)

(นายไฉน บุญทั่ง)

นักทรัพยากรบุคคลชำนาญการ

ความเห็นของผู้บังคับบัญชาขั้นต้น .

(ลงชื่อ)

(นางดวงกมล หยิบทรัพย์)

หัวหน้าสำนักปลัด

ความเห็นของปลัดองค์การบริหารส่วนตำบล .

(ลงชื่อ)

(นางจุรี เกียรติศรีสิริ)

ปลัดองค์การบริหารส่วนตำบลท่างาม

คำสั่ง/ความเห็นของนายกองค์การบริหารส่วนตำบล ☑ทราบ/ลงนามแล้ว ☑อนุมัติให้เผยแพร่บนเว็บไซต์ได้ □ อื่นๆ (ถ้ามี/ระบุ) .

(ลงชื่อ)

(นายลาน สุขแจ่ม)

นายกองค์การบริหารส่วนตำบลท่างาม



รายงานผลการนำการประเมินจริยธรรมไปใช้ในกระบวนการบริหารทรัพยากรบุคคล

องค์การบริหารส่วนตำบลท่างามอำเภอวัดโบสถ์ จังหวัดพิษณุโลก

ประจำปีงบประมาณ พ.ศ. 2566

**วัตถุประสงค์**

แบบรายงานการประเมินจริยธรรมมีวัตถุประสงค์เพื่อให้หน่วยงานรัฐรายงานการนำผลการประเมินจริยธรรมไปใช้ในกระบวนการบริหารทรัพยากรบุคคลในกระบวนการใดกระบวนการหนึ่งภายในปีงบประมาณ พ.ศ. 2566 อาทิ การตรวจสอบภูมิหลัง/ความประพฤติและพฤติกรรมทางจริยธรรม การประเมินสมรรถนะ หรือการปฏิบัติราชการ หรือการแต่งตั้ง โอน ย้าย เลื่อนตำแหน่ง หรือการพัฒนา หรือการสอบวัดความเข้าใจเกี่ยวกับมาตรฐานทางจริยธรรม ประมวลจริยธรรม เป็นต้น

**ชื่อหน่วยงาน/ส่วนราชการ**

องค์การบริหารส่วนตำบลท่างามอำเภอวัดโบสถ์ จังหวัดพิษณุโลก

ปีงบประมาณ

ประจำปีงบประมาณ พ.ศ. 2566

วัน/เดือน/ปี ที่รายงาน

31 มีนาคม 2566

**ประมวลจริยธรรมที่หน่วยงานใช้ดำเนินการภายในหน่วยงาน**

1. ประมวลจริยธรรมผู้บริหารท้องถิ่น

URL ที่เผยแพร่บนเว็บไซต์หลักของหน่วยงาน

[www.tangam.go.th/ข่าวสาร/ข่าวสารประชาสัมพ้นธ์/สำนักปลัด/รายละเอียด/786](http://www.tangam.go.th/ข่าวสาร/ข่าวสารประชาสัมพ้นธ์/สำนักปลัด/รายละเอียด/786)



**2. ประมวลจริยธรรมสมาชิกสภาท้องถิ่น**

URL ที่เผยแพร่บนเว็บไซต์หลักของหน่วยงาน

[www.tangam.go.th/ข่าวสาร/ข่าวสารประชาสัมพ้นธ์/สำนักปลัด/รายละเอียด/785](http://www.tangam.go.th/ข่าวสาร/ข่าวสารประชาสัมพ้นธ์/สำนักปลัด/รายละเอียด/785)



**3. ประมวลจริยธรรมพนักงานส่วนท้องถิ่น**

URL ที่เผยแพร่บนเว็บไซต์หลักของหน่วยงาน

[www.tangam.go.th/ข่าวสาร/ข่าวสารประชาสัมพ้นธ์/สำนักปลัด/รายละเอียด/787](http://www.tangam.go.th/ข่าวสาร/ข่าวสารประชาสัมพ้นธ์/สำนักปลัด/รายละเอียด/787)



**ข้อกำหนดจริยธรรมที่หน่วยงานใช้ดำเนินการภายในหน่วยงาน**

**1. ประกาศองค์การบริหารส่วนตำบลท่างาม เรื่อง การเสริมสร้างวัฒนธรรมองค์กรขององค์การบริหารส่วนตำบลท่างาม**

URL ที่เผยแพร่

www.tangam.go.th/ข่าวสาร/ข่าวสารประชาสัมพ้นธ์/สำนักปลัด/รายละเอียด/814



2. ประกาศองค์การบริหารส่วนตำบลท่างาม เรื่อง แนวทางปฏิบัติตนของพนักงานส่วนท้องถิ่นตามประมวลจริยธรรมพนักงานส่วนท้องถิ่น

URL ที่เผยแพร่

www.tangam.go.th/ผลการดำเนินงาน/สำนักปลัด/รายละเอียด/62



www.tangam.go.th/ข่าวสาร/ข่าวสารประชาสัมพ้นธ์/สำนักปลัด/รายละเอียด/789



การดำเนินการ หรือกิจกรรมการประมินพฤติกรรมทางจริยธรรมที่นำไปใช้ในการบริหารทรัพยากรบุคคลองค์การบริหารส่วนตำบลท่างาม ได้ดำเนินการประเมินผลการปฏิบัติราชการพนักงานองค์การบริหารส่วนตำบล และพนักงานจ้าง การสอบคัดเลือกบุคคลเป็นพนักงานจ้างทั่วไป การรับโอนพนักงานองค์การบริหารส่วนตำบลสายงานผู้บริหาร และการยื่นขอรับการประเมินประเมินประสิทธิภาพและประสิทธิผลการปฏิบัติราชการขององค์การบริหารส่วนตำบล เพื่อกำหนดประโยชน์ตอบแทนอื่นเป็นกรณีพิเศษ (โบนัส โดยได้เสนอโครงการตามยุทธศาสตร์ จำนวน 1 โครงการ และโครงการดีเด่น จำนวน 1 โครงการ ผ่านความเห็นชอบของคณะกรรมการพนักงานองค์การบริหารส่วนตำบลจังหวัดพิษณุโลก (ก.อบต. จังหวัดพิษณุโลก) ในการประชุมครั้งที่ 1/2566 เมื่อวันที่ 26 มกราคม 2566

1. ขั้นตอนการบริหารทรัพยากรบุคคลที่ได้นำผลประเมินพฤติกรรมมาใช้ประกอบการดำเนินงาน

–การสรรหาและคัดเลือกบุคลากร

–การบรรจุและแต่งตั้งบุคลากร

–การประเมินผลการปฏิบัติงานบุคลากร

–การให้คุณให้โทษและการสร้างขวัญกำลังใจ

2. รายละเอียดการประเมินพฤติกรรมทางจริยธรรมที่สอดคล้องกับมาตรฐานทางจริยธรรม หรือประมวลจริยธรรม หรือข้อกำหนดจริยธรรม หรือพฤติกรรมที่ควรกระทำและไม่ควรกระทำ (Dos & Don't) โดยองค์การบริหารส่วนตำบลท่างามได้นำการประเมินพฤติกรรมทางจริยธรรมไปใช้ในขั้นตอนตามข้อ1ดังต่อไปนี้คือ

**การสรรหาและคัดเลือกบุคลากร**

–ในการรับโอนองค์การบริหารส่วนตำบลท่างามกำหนดให้**ผู้ขอโอนต้องมีหนังสือรับรองความประพฤติจากต้นสังกัดเดิม เพื่อประกอบการพิจารณารับโอน**

–การสอบคัดเลือก ในปีงบประมาณ พ.ศ. 2566องค์การบริหารส่วนตำบลท่างาม ได้ดำเนินการสอบคัดเลือกบุคคลเป็นพนักงานจ้างทั่วไป ในตำแหน่ง ภารโรง โดยการพิจารณาคัดเลือกมีการทดสอบภาคความเหมาะสมกับตำแหน่ง (สัมภาษณ์) โดยแบ่งออกเป็น 5 ด้าน ๆ ละ 20 คะแนน ดังนี้

1. ความรู้ความสามารถที่ใช้ในการปฏิบัติงานในหน้าที่ 20 คะแนน

2. ประสบการณ์ทำงาน ความสามารถพิเศษ ประวัติการศึกษา 20 คะแนน

3. ปฏิภาณไหวพริบ ความคิดริเริ่มสร้างสรรค์ 20 คะแนน

4. บุคลิกภาพ การแต่งกาย 20 คะแนน

4. มนุษยสัมพันธ์ ท่วงทีวาจา อุปนิสัย อารมณ์ 20 คะแนน

**การบรรจุและแต่งตั้ง**

–องค์การบริหารส่วนตำบลท่างาม จัดทำหนังสือถึงสถานีตำรวจเพื่อ**การตรวจสอบประวัติทางอาชญากรรมและพฤติการณ์ของบุคคล**

**การประเมินผลการปฏิบัติงานบุคลากร**

–องค์การบริหารส่วนตำบลท่างาม กำหนดให้มีการประเมินสมรรถะเรื่องการยึดมั่นในความถูกต้องและจริยธรรมในแบบประเมินผลการปฏิบัติงาน

**การให้คุณให้โทษและการสร้างขวัญกำลังใจ**

–องค์การบริหารส่วนตำบลท่างามจัดโครงการยกย่องคนดี**”**ศรีท่างาม**”** แบ่งเป็น 3 ประเภทดังนี้ 1. ข้าราชการการเมือง/พนักงานส่วนตำบล/ลูกจ้างประจำ

2. พนักงานจ้าง

3. บุคคลภายนอก

โดยแต่งตั้งคณะกรรมการคัดเลือกผู้สมควรได้รับรางวัลและประกาศนียบัตรจากนายกองค์การบริหารส่วนตำบลท่างาม เป็นประจำทุกปี โดยพิจารณาจากผลงาน การปฏิบัติงานและความประพฤติ

ทั้งนี้ มีผลสร้างขวัญกำลังใจสำหรับพนักงานส่วนตำบล/ลูกจ้างประจำ/พนักงานจ้าง อย่างยิ่ง เช่นในปีงบประมาณ พ.ศ. 2566องค์การบริหารส่วนตำบลท่างาม ได้ยื่นขอรับการประเมินประสิทธิภาพและประสิทธิผลการปฏิบัติราชการขององค์การบริหารส่วนตำบล เพื่อกำหนดประโชน์ตอบแทนอื่นเป็นกรณีพิเศษ(โบนัส)

**3. สรุปผลการดำเนินการประเมินพฤติกรรมทางจริยธรรม**

จากการดำเนินการประเมินพฤติกรรมทางจริยธรรม ในปีงบประมาณ พ.ศ. 2566 องค์การบริหารส่วนตำบลท่างาม ไม่มีบุคลากรที่มีพฤติกรรมทางจริยธรรมบกพร่อง ไม่มีการปฏิบัติหน้าที่ส่อไปในทางทุจริตและไม่มีการดำเนินการทางวินัย

**4. รายละเอียดของการนำผลการประเมินพฤติกรรมทางจริยธรรมไปใช้ในการบริหารทรัพยากรบุคคล**จากผลการดำเนินการประเมินพฤติกรรมทางจริยธรรมตามข้อ 7องค์การบริหารส่วนตำบลท่างามได้กำหนดให้มีการจัดโครงการอบรมส่งเสริมคุณธรรมและจริยธรรมภายในองค์กร เป็นประจำทุกปี เพื่อให้คณะผู้บริหารสมาชิกสภาองค์การบริหารส่วนตำบล พนักงานองค์การบริหารส่วนตำบล พนักงานครูและบุคลากรทางการศึกษา พนักงานจ้าง บุคลากรทุกระดับในสังกัดองค์การบริหารส่วนตำบล สามารถนำหลักคุณธรรมจริยธรรมมาประยุกต์ใช้ในการปฏิบัติงานได้อย่างมีประสิทธิภาพประสิทธิผล

5. ปัญหา/อุปสรรค

–ไม่มี–

6. ข้อเสนอแนะ

–ไม่มี–

หมายเหตุ กรณีหน่วยงานมีการดำเนินการ หรือกิจกรรมการประเมินพฤติกรรมทางจริยธรรมที่นำไปใช้ในการบริหารทรัพยากรบุคคลมากกว่า 1 สามารถเพิ่มเติมข้อมูลได้ตามความเหมาะสม

ข้อเสนอแนะอื่น ๆ ต่อการนำการประเมินจริยธรรมไปใช้ในกระบวนการบริหารทรัพยากรบุคคล

–ไม่มี–



ประกาศองค์การบริหารส่วนตำบลท่างาม

เรื่องประมวลจริยธรรมของพนักงานส่วนตำบล

ขององค์การบริหารส่วนตำบลท่างาม อำเภอวัดโบสถ์ จังหวัดพิษณุโลก

พ.ศ. 2566

ด้วยรัฐธรรมนูญแห่งราชอาณาจักรไทย พุทธศักราช 2560 มาตรา 76 ววรคสาม บัญญัติให้มีประมวลจริยธรรม เพื่อกำหนดมาตรฐานทางจริยธรรมของผู้ดำรงตำแหน่งทางการเมือง หรือเจ้าหน้าที่รัฐ แต่ละประเภท โดยให้มีกลไกและระบบในการบังคับใช้อย่างมีประสิทธิภาพ รวมทั้งกำหนดขั้นตอนการลงโทษตามความร้ายแรงแห่งการกระทำ ทั้งนี้ การฝ่าฝืน หรือไม่ปฏิบัติ ตามมาตรฐานทางจริยธรรมดังกล่าว ให้ถือว่าเป็นการกระทำผิดทางวินัย

เพื่อให้เป็นไปตามเจตนารมณ์รัฐธรรมนูญแห่งราชอาณาจักรไทย พุทธศักราช 2560 มาตรา 76 วรรคสาม จึงได้จัดทำเป็นประมวลจริยธรรมของพนักงานส่วนตำบลขององค์การบริหารส่วนตำบลท่างาม เพื่อใช้เป็นเครื่องกำกับความประพฤติของบุคลากรในสังกัด ตามประมวลจริยธรรมแนบท้ายนี้

ทั้งนี้ตั้งแต่บัดนี้เป็นต้นไป

ประกาศณวันที่ 6 เมษายนพ.ศ. 2566

ลานสุขแจ่ม

(นายลาน สุขแจ่ม)

นายกองค์การบริหารส่วนตำบลท่างาม



ประกาศองค์การบริหารส่วนตำบลท่างาม

เรื่อง หลักเกณฑ์เกี่ยวกับจริยธรรมของพนักงานส่วนตำบล ลูกจ้างประจำและพนักงานจ้าง

ขององค์การบริหารส่วนตำบลท่างาม อำเภอวัดโบสถ์ จังหวัดพิษณุโลก

พ.ศ. 2566

โดยที่คณะกรรมการมาตรฐานการบริหารงานบุคคลส่วนท้องถิ่น ได้ออกประกาศ ก.ถ. เรื่อง กำหนดมาตรฐานกลางทางจริยธรรมลูกจ้างประจำ และพนักงานจ้างขององค์กรปกครองส่วนท้องถิ่น ลงวันที่ 11 มิถุนายน 2556 เพื่อให้ลูกจ้างประจำ และพนักงานจ้างขององค์กรปกครองส่วนท้องถิ่นยึดถือเป็นหลักการแนวทางปฏิบัติ และเป็นเครื่องกำกับความประพฤติของพนักงานส่วนตำบล ลูกจ้างประจำ และพนักงานจ้าง มีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม ดังนี้

อาศัยอำนาจตามความในมาตรา 13 (4) ประกอบมาตรา 25 วรรคเจ็ด แห่ง พ.ร.บ. ระเบียบบริหารงานบุคคลส่วนท้องถิ่น พ.ศ. 2542 มติคณะกรรมการพนักงานส่วนตำบล ในการประชุมครั้งที่ 6/2558 เมือวันที่ 25 มิถุนายน 2558 และมติคณะกรรมการพนักงานส่วนตำบลจังหวัดพิษณุโลกในการประชุมครั้งที่ 9/2558 เมื่อวันที่ 25 มิถุนายน 2558 เห็นชอบให้กำหนดหลักเกณฑ์เกี่ยวกับจริยธรรมของพนักงานส่วนตำบล ลูกจ้างประจำและพนักงานจ้างขององค์การบริหารส่วนตำบลท่างาม

1.การยึดมั่นในคุณธรรมจริยธรรม

2.การมีจิตสำนึกที่ดี ซื่อสัตย์สุจริตและรับผิดชอบ

3.การยึดถือประโยชน์ของประเทศชาติเหนือกว่าประโยชน์ส่วนตนและไม่มีผลประโยชน์ซับซ้อน

4.การยืนหยัดทำในสิ่งที่ถูกต้อง เป็นธรรมและถูกกฎหมาย

5.การให้บริการแก่ประชาชนด้วยความรวดเร็ว มีอัธยาศัยและไม่เลือกปฏิบัติ

6.การให้ข้อมูลข่าวสารแก่ประชาชนอย่างครบถ้วน ถูกต้องและไม่บิดเบือนข้อเท็จจริง

7.การมุ่งผลสัมฤทธิ์ของงาน รักษามาตรฐาน มีคุณภาพโปร่งใสและตรวจสอบได้

8.การยึดมั่นในระบบประชาธิปไตยอันมีพระมหากษัตริย์ทรงเป็นประมุข

9.การยึดมั่นในหลักจรรยาวิชาชีพขององค์กร

ทั้งนี้ การฝ่าฝืน หรือไม่ปฏิบัติ ตามมาตรฐานทางจริยธรรมให้ถือว่าเป็นการกระทำผิดวินัย

สั่ง ณ วันที่ 6 เดือน เมษายนพ.ศ. 2565

ประกาศ ณ วันที่ 14 กุมภาพันธ์ พ.ศ. 2565

ลาน สุขแจ่ม

**(นายลาน สุขแจ่ม)**

**นายกองค์การบริหารส่วนตำบลท่างาม**



ประมวลจริยธรรมของพนักงานส่วนตำบล

ขององค์การบริหารส่วนตำบลท่างาม อำเภอวัดโบสถ์ จังหวัดพิษณุโลก

พ.ศ. 2566

ประมวลจริยธรรมของข้าราชการนี้ จัดทำตามเจตนารมณ์รัฐธรรมนูญแห่งราชอาณาจักรไทย พุทธศักราช 2560 มาตรา 76 โดยมีวัตถุประสงค์เพื่อ

1. เป็นเครื่องมือกำกับความประพฤติของที่สร้างความโปร่งใส มีมาตรฐานในการปฏิบัติงานที่ชัดเจนและเป็นสากล

2. ยึดถือเป็นหลักการและแนวทางปฏิบัติอย่างสม่ำเสมอ ทั้งในระดับองค์กรและระดับบุคคล และเป็นเครื่องมือการตรวจสอบการทำงานด้านต่าง ๆ ขององค์การบริหารส่วนตำบลท่างาม เพื่อให้การดำเนินงานเป็นไปตามหลักคุณธรรมจริยธรรม มีประสิทธิภาพและประสิทธิผล

3. ทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย

4. ให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหาร ใช้อำนาจ ในขอบเขต สร้างระบบความรับผิดชอบ ของต่อตนเอง ต่อองค์กร ต่อผู้บังคับบัญชา ต่อประชาชน และ ต่อสังคม ตามลำดับ

5. ป้องกันการแสวงหาประโยชน์โดยมิชอบ และความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงานทั้งนี้ รวมถึงเพื่อใช้เป็นค่านิยมร่วมสำหรับองค์กรและข้าราชการทุกคน พึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆอย่างทั่วถึงและมีประสิทธิภาพ ดังนี้

หมวด 1

บททั่วไป

ข้อ 1 ในประมวลจริยธรรมนี้

**“**ประมวลจริยธรรม**”** หมายถึง ประมวลจริยธรรมของขององค์การบริหารส่วนตำบลท่างาม

**“**ข้าราชการ**”** หมายถึง ข้าราชการส่วนท้องถิ่น ข้าราชการส่วนท้องถิ่นสามัญข้าราชการครูและบุคลากรทางการศึกษา ตามที่บัญญัติไว้ในพ.ร.บ. ระเบียบข้าราชการส่วนท้องถิ่น รวมถึงพนักงานจ้าง และลูกจ้างขององค์กรปกครองส่วนท้องถิ่น

**“**คณะกรรมการจริยธรรม**”** หมายถึง คณะกรรมการจริยธรรมประจำ องค์การบริหารส่วนตำบลท่างาม

ข้อ 2 ให้นายกองค์การบริหารส่วนตำบลท่างาม รักษาการตามประมวลจริยธรรมนี้

–2–

หมวด 2

มาตรฐานจริยธรรม

ส่วนที่ 1

มาตรฐานจริยธรรมอันเป็นค่านิยมหลัก

สำหรับข้าราชการขององค์การบริหารส่วนตำบลท่างาม

ข้อ 3 พนักงานส่วนตำบลขององค์การบริหารส่วนตำบลท่างาม ทุกคน มีหน้าที่ดำเนินการให้เป็นไปตามกฎหมาย เพื่อรักษาประโยชน์ส่วนรวม เป็นกลางทางการเมือง อำนวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลัก 10 ประการ ดังนี้

(1) การยึดมั่นในระบอบประชาธิปไตยอันมีพระมหากษัตริย์ทรงเป็นประมุข

(2) การยึดมั่นในคุณธรรมและจริยธรรม

(3) การมีจิตสำนึกที่ดี ซื่อสัตย์ และรับผิดชอบ

(4) การยึดถือประโยชน์ของประเทศชาติเหนือกว่าประโยชน์ส่วนตน และไม่มีผลประโยชน์ทับซ้อน

(5) การยืนหยัดทำในสิ่งที่ถูกต้อง เป็นธรรม และถูกกฎหมาย

(6) การให้บริการแก่ประชาชนด้วยความรวดเร็ว มีอัธยาศัย และไม่เลือกปฏิบัติ

(7) การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง

(8) การมุ่งผลสัมฤทธิ์ของงาน รักษามาตรฐาน มีคุณภาพ โปร่งใส และตรวจสอบได้

(9) การยึดมั่นในหลักจรรยาวิชาชีพขององค์กร

(10) การสร้างจิตสำนึกให้ประชาชนในท้องถิ่นประพฤติตนเป็นพลเมืองที่ดีร่วมกันพัฒนาชุมชน ให้น่าอยู่คู่คุณธรรมและดูแลสภาพสิ่งแวดล้อมให้สอดคล้องรัฐธรรมนูญฉบับปัจจุบัน

ส่วนที่ 2

จรรยาวิชาชีพขององค์กร

ข้อ 4 พนักงานส่วนตำบลขององค์การบริหารส่วนตำบลท่างาม ต้องจงรักภักดีต่อชาติ ศาสนาและพระมหากษัตริย์

ข้อ 5 พนักงานส่วนตำบลขององค์การบริหารส่วนตำบลท่างาม ต้องเป็นแบบอย่างที่ดีในการรักษาไว้และปฏิบัติ ตามรัฐธรรมนูญแห่งราชอาณาจักรไทยทุกประการ

ข้อ 6 พนักงานส่วนตำบลขององค์การบริหารส่วนตำบลท่างาม ต้องเป็นแบบอย่างที่ดีในการเป็นพลเมืองดีเคารพและปฏิบัติ ตามกฎหมายอย่างเคร่งครัด

ข้อ 7 พนักงานส่วนตำบลขององค์การบริหารส่วนตำบลท่างาม ต้องไม่ประพฤติตนอันอาจก่อให้เกิดความเสื่อมเสียต่อเกียรติภูมิของตำแหน่งหน้าที่

–3–

ข้อ 8 พนักงานส่วนตำบลขององค์การบริหารส่วนตำบลท่างาม ต้องปฏิบัติหน้าที่อย่างเต็มกำลังความสามารถด้วยความเสียสละ ทุ่มเทสติปัญญา ความรู้ความสามารถ ให้บรรลุผลสำเร็จและมีประสิทธิภาพตามภาระหน้าที่ ที่ได้รับมอบหมาย เพื่อให้เกิดประโยชน์สูงสุดแก่ประเทศชาติและประชาชน

ข้อ 9 พนักงานส่วนตำบลขององค์การบริหารส่วนตำบลท่างาม ต้องมุ่งแก้ปัญหาความเดือดร้อนของประชาชนด้วยความเป็นธรรม รวดเร็วและมุ่งเสริมสร้างความเข้าใจอันดีระหว่างหน่วยงานและประชาชน

ข้อ 10 พนักงานส่วนตำบลขององค์การบริหารส่วนตำบลท่างาม ต้องปฏิบัติหน้าที่ด้วยความสุภาพเรียบร้อย มีอัธยาศัย ที่ดี

ข้อ 11 พนักงานส่วนตำบลขององค์การบริหารส่วนตำบลท่างาม ต้องรักษาความลับที่ได้จากการปฏิบัติหน้าที่การเปิดเผยข้อมูลที่เป็นความลับโดยข้าราชการ/พนักงานจะกระทำได้ต่อเมื่อมีอำนาจหน้าที่และได้รับอนุญาตจากผู้บังคับบัญชา หรือเป็นไปตามที่กฎหมายกำหนดเท่านั้น

ข้อ 12 พนักงานส่วนตำบลขององค์การบริหารส่วนตำบลท่างาม ต้องรักษา และเสริมสร้างความสามัคคีระหว่างผู้ร่วมงาน พร้อมกับให้ความช่วยเหลือเกื้อกูลซึ่งกันและกันในทางที่ชอบ

ข้อ 13 พนักงานส่วนตำบลขององค์การบริหารส่วนตำบลท่างาม ต้องไม่ใช้สถานะ หรือตำแหน่งไปแสวงหาประโยชน์ที่มิควรได้สำหรับตนเอง หรือผู้อื่น ไม่ว่าจะเป็นประโยชน์ในทางทรัพย์สิน หรือไม่ก็ตาม ตลอดจนไม่รับของขวัญ ของกำนัล หรือประโยชน์อื่นใดจากผู้ร้องเรียน หรือบุคคลที่เกี่ยวข้องเพื่อประโยชน์ต่าง ๆอันอาจเกิดจากการปฏิบัติหน้าที่ของตน เว้นแต่เป็นการให้โดยธรรมจรรยา หรือการให้ตามประเพณี

ข้อ 14 พนักงานส่วนตำบลขององค์การบริหารส่วนตำบลท่างาม ต้องประพฤติตนให้สามารถทำงานร่วมกับผู้อื่นด้วยความสุภาพ มีน้ำใจ มีมนุษย์สัมพันธ์อันดี ต้องไม่ปิดบังข้อมูลที่จำเป็นในการปฏิบัติงานของเพื่อนร่วมงาน และไม่นำผลงานของผู้อื่นมาแอบอ้างเป็นผลงานของตน

หมวด 3

กลไกและระบบบังคับใช้ประมวลจริยธรรม

ส่วนที่ 1

กลไกการบังคับใช้ประมวลจริยธรรม

ข้อ 15 ให้สำนักปลัดองค์การบริหารส่วนตำบลท่างาม มีหน้าที่ควบคุมกำกับการให้มีการปฏิบัติ ตามประมวลจริยธรรมนี้อย่างทั่วถึงและเคร่งครัด โดยมีอำนาจหน้าที่ดังนี้

(1) ดำเนินการเผยแพร่ ปลูกฝัง ส่งเสริม ยกย่องข้าราชการที่เป็นแบบอย่างที่ดีและติดตามสอดส่องการปฏิบัติ ตามประมวลจริยธรรมนี้อย่างสม่ำเสมอ

–4–

(2) สืบสวนหาข้อเท็จจริง หรือสอบสวนการฝ่าฝืนจริยธรรมนี้ เพื่อรายงานผล ให้นายกองค์การบริหารส่วนตำบลท่างาม หรือคณะกรรมการจริยธรรมพิจารณา ทั้งนี้ โดยอาจมีผู้ร้องขอ หรืออาจดำเนินการตามที่นายกองค์การบริหารส่วนตำบลท่างาม หรือคณะกรรมการจริยธรรมมอบหมาย หรือตามที่เห็นเองก็ได้

(3) ให้ความช่วยเหลือและดูแลข้าราชการซึ่งปฏิบัติ ตามประมวลจริยธรรมนี้อย่างตรงไปตรงมามิให้ถูกกลั่นแกล้ง หรือถูกใช้อำนาจโดยไม่เป็นธรรม ในกรณีที่เห็นว่า นายกองค์การบริหารส่วนตำบลท่างาม หรือคณะกรรมการจริยธรรมไม่ให้ความคุ้มครองต่อข้าราชการผู้นั้นตามควรอาจยื่นเรื่องโดยไม่ต้องผ่านนายกองค์การบริหารส่วนตำบลท่างาม หรือคณะกรรมการจริยธรรม ไปยังผู้ตรวจการแผ่นดินก็ได้

(4) คุ้มครองข้าราชการซึ่งปฏิบัติ ตามประมวลจริยธรรมนี้อย่างตรงไปตรงมามิให้ถูกกลั่นแกล้ง หรือถูกใช้อำนาจโดยไม่เป็นธรรม การดำเนินการต่อข้าราชการที่อยู่ระหว่างถูกกล่าวหาว่าไม่ปฏิบัติ ตามประมวลจริยธรรมนี้ อันมีผลกระทบต่อการแต่งตั้ง โยกย้าย เลื่อนขั้นเงินเดือน ตั้งกรรมการสอบสวนข้อเท็จจริง หรือวินัย หรือกระทบต่อสิทธิหน้าที่ของข้าราชการผู้นั้น จะกระทำมิได้เว้นแต่จะได้รับความเห็นชอบจากคณะกรรมการจริยธรรมแล้ว

(5) ทำหน้าที่ฝ่ายเลขานุการของคณะกรรมการจริยธรรมขององค์กรปกครองส่วนท้องถิ่น

(6) ดำเนินการอื่นตามที่กำหนดในประมวลจริยธรรมนี้ หรือตามที่คณะกรรมการจริยธรรม หรือปลัดมอบหมาย ทั้งนี้ โดยไม่กระทบต่อความเป็นอิสระของผู้ดำรงตำแหน่งในสำนักปลัด

ข้อ 16 ให้นายกองค์การบริหารส่วนตำบลท่างาม แต่งตั้งคณะกรรมการจริยธรรมขึ้น เพื่อควบคุม กำกับ ให้มีการปฏิบัติ ตามประมวลจริยธรรมนี้คณะกรรมการจริยธรรม ประกอบด้วย

(1) ปลัด หรือรองปลัดที่ได้รับมอบหมาย เป็นประธานกรรมการ

(2) กรรมการจากข้าราชการซึ่งดำรงตำแหน่งสายงานผู้บริหาร เลือกกันเองให้เหลือสองคน

(3) กรรมการซึ่งเป็นข้าราชการที่ไม่ได้ดำรงตำแหน่งสายงานผู้บริหารในองค์การบริหารส่วนตำบลท่างาม ที่ได้รับเลือกตั้งจากพนักงานจ้างและลูกจ้างขององค์การบริหารส่วนตำบลท่างาม จำนวนสองคน

(4) กรรมการผู้ทรงคุณวุฒิภายนอก ให้กรรมการตาม (1)–(3) ร่วมกันเสนอชื่อและคัดเลือกให้เหลือสองคน

ให้หัวหน้าสำนักปลัดองค์การบริหารส่วนตำบลท่างาม เป็นเลขานุการคณะกรรมการจริยธรรมและอาจแต่งตั้งผู้ช่วยเลขานุการคณะกรรมการจริยธรรมได้ตามความเหมาะสม กรรมการจริยธรรมต้องไม่เคยถูกลงโทษทางวินัยมาก่อน

ข้อ 17 คณะกรรมการจริยธรรมมีอำนาจหน้าที่ ดังนี้

(1) ควบคุม กำกับ ส่งเสริมและให้คำแนะนำในการใช้บังคับประมวลจริยธรรมนี้ในองค์กรปกครองส่วนท้องถิ่น (2) สอดส่องดูแลให้มีการปฏิบัติ ตามประมวลจริยธรรมในองค์กรปกครองส่วนท้องถิ่น ในกรณีที่มีข้อสงสัย หรือมีข้อร้องเรียนว่ามีการฝ่าฝืนจริยธรรม หรือจรรยา หรือในกรณีที่มีการอุทธรณ์ การลงโทษผู้ฝ่าฝืนตามประมวลจริยธรรมนี้ จะต้องไต่สวนข้อเท็จจริง และมีคำวินิจฉัยโดยเร็ว

(3) ให้คณะกรรมการจริยธรรม หรือผู้ที่คณะกรรมการจริยธรรมมอบหมายมีอำนาจหน้าที่ ขอให้กระทรวง กรม หน่วยงานราชการ รัฐวิสาหกิจ หน่วยงานอื่นรัฐ หรือห้างหุ้นส่วน บริษัท ชี้แจงข้อเท็จจริง ส่งเอกสารและหลักฐานที่เกี่ยวข้อง ส่งผู้แทน หรือบุคคลในสังกัดมาชี้แจง หรือให้ถ้อยคำเกี่ยวกับเรื่องที่สอบสวน

(4) เรียกผู้ถูกกล่าวหา หรือพนักงานส่วนตำบลของหน่วยงานนี้มาชี้แจง หรือให้ถ้อยคำ หรือให้ส่งเอกสารและหลักฐานเกี่ยวกับเรื่องที่สอบสวน

(5) พิจารณาวินิจฉัยชี้ขาดปัญหาอันเกิดจากการใช้บังคับประมวลจริยธรรมนี้ในองค์กรปกครองส่วนท้องถิ่น เมื่อได้วินิจฉัยแล้วให้ส่งคำวินิจฉัยให้คณะกรรมการบริหารงานบุคคลระดับจังหวัดโดยพลัน ถ้าคณะกรรมการบริหารงานบุคคลระดับจังหวัดมิได้วินิจฉัยเป็นอย่างอื่นภายในเก้าสิบวันนับแต่วันที่คณะกรรมการบริหารงานบุคคลระดับจังหวัด รับเรื่อง ให้คำ วินิจฉัยของคณะกรรมการจริยธรรม เป็นที่สุด

–5–

(6) ส่งเรื่องให้ผู้ตรวจการแผ่นดินพิจารณาวินิจฉัยในกรณีที่เห็นว่าเรื่องนั้นเป็นเรื่องสำคัญ หรือมีผลกระทบในวงกว้างหลายองค์กรปกครองส่วนท้องถิ่น

(7) คุ้มครองข้าราชการซึ่งปฏิบัติ ตามประมวลจริยธรรมนี้อย่างตรงไปตรงมามิให้ผู้บังคับบัญชาใช้อำนาจ โดยไม่เป็นธรรมต่อข้าราชการผู้นั้น

(8) ดำเนินการอื่นตามประมวลจริยธรรมนี้ หรือตามที่ผู้ตรวจการแผ่นดินมอบหมายการประชุมคณะกรรมการจริยธรรมให้นำกฎหมาย ว่าด้วยวิธีปฏิบัติราชการทางปกครองมาใช้บังคับ

ส่วนที่ 2

ระบบบังคับใช้ประมวลจริยธรรม

ข้อ 18 กรณีมีการร้องเรียน หรือปรากฏเหตุว่ามีเจ้าหน้าที่ประพฤติปฏิบัติฝ่าฝืนประมวลจริยธรรม ให้ นายกองค์การบริหารส่วนตำบลท่างาม เป็นผู้รับผิดชอบพิจารณาดำเนินการ

ข้อ 19 การดำเนินการตามข้อ 19 ให้ผู้รับผิดชอบพิจารณาดำเนินการแต่งตั้งคณะกรรมการจำนวนไม่น้อยกว่าสามคน เป็นผู้ดำเนินการสอบสวนทางจริยธรรม

ข้อ 20 การประพฤติปฏิบัติฝ่าฝืนประมวลจริยธรรมนี้ จะถือเป็นการฝ่าฝืนจริยธรรมร้ายแรง หรือไม่ ให้พิจารณาจากพฤติกรรมของการฝ่าฝืน ความจงใจ หรือเจตนา มูลเหตุจูงใจ ความสำคัญและระดับตำแหน่ง ตลอดจนหน้าที่ความรับผิดชอบของผู้ฝ่าฝืน อายุประวัติและความประพฤติในอดีต สภาพแวดล้อมแห่งกรณี ผลร้ายอันเกิดจากการฝ่าฝืนและเหตุอื่นอันควรนำมาประกอบการพิจารณา

ข้อ 21 หากการดำเนินการสอบสวนตามข้อ 20 แล้ว ไม่ปรากฏข้อเท็จจริง ว่ามีการฝ่าฝืนประมวลจริยธรรม ให้ผู้รับผิดชอบพิจารณาดำเนินการตามข้อ 19 สั่งยุติเรื่อง แต่หากปรากฏข้อเท็จจริง ว่าเป็นการฝ่าฝืนประมวลจริยธรรม แต่ไม่ถึงกับเป็นความผิดทางวินัย ให้ผู้รับผิดชอบพิจารณาดำเนินการตามข้อ 19 สั่งลงโทษผู้ฝ่าฝืนตามข้อ 25 แต่หากปรากฏว่าเป็นความผิดทางวินัยให้ดำเนินการทางวินัย

ข้อ 22 การดำเนินการสอบสวนทางจริยธรรมและการลงโทษผู้ฝ่าฝืนตามข้อ 19 ข้อ 20 และข้อ 22 ให้นำแนวทางและวิธีการสอบสวนตามมาตรฐานทั่วไปเกี่ยวกับวินัย และการรักษาวินัย และการดำเนินการทางวินัย ขององค์กรปกครองส่วนท้องถิ่น มาบังคับใช้โดยอนุโลม

ข้อ 23 การสั่งการของผู้รับผิดชอบดำเนินการตามข้อ 22 ให้ดำเนินการตามนั้น เว้นแต่จะปรากฏข้อเท็จจริงในภายหลังที่อาจทำให้ผลของการสั่งการนั้นเปลี่ยนแปลงไป

–6–

**หมวด 4**

**ขั้นตอนการลงโทษ**

ข้อ 24 การประพฤติปฏิบัติฝ่าฝืนประมวลจริยธรรมนี้ ในกรณีอันมิใช่เป็นความผิดทางวินัย หรือความผิดทางอาญา ให้ดำเนินการตามควรแก่กรณีเพื่อให้มีการแก้ไข หรือดำเนินการที่ถูกต้อง หรือตักเตือน หรือนำไปประกอบการพิจารณาการแต่งตั้ง การเข้าสู่ตำแหน่ง การพ้นจากตำแหน่งการเลื่อนขั้นเงินเดือน หรือการพิจารณาความดีความชอบ หรือการสั่งให้ผู้ฝ่าฝืนนั้นปรับปรุงตนเอง หรือได้รับการพัฒนาแล้วแต่กรณี

ข้อ 25 เมื่อมีการดำเนินการสอบสวนทางจริยธรรม และมีการสั่งลงโทษตามข้อ 22 แล้ว ให้องค์การบริหารส่วนตำบลท่างาม ดำเนินการให้เป็นไปตามคำสั่งดังกล่าวโดยไม่ชักช้า

ข้อ 26 ผู้ถูกลงโทษตามข้อ 25 สามารถร้องทุกข์ หรืออุทธรณ์ต่อคณะกรรมการจริยธรรมขององค์การบริหารส่วนตำบลท่างาม ภายในสามสิบวัน นับแต่วันได้ทราบการลงโทษ

ผู้ถูกลงโทษตามข้อ 18 (2) สามารถร้องทุกข์ หรืออุทธรณ์ต่อคณะกรรมการบริหารงานบุคคลระดับจังหวัด ภายในสามสิบวัน นับแต่วันได้ทราบการลงโทษ

ข้อ 27 เมื่อผลการพิจารณาเป็นที่สุดแล้ว ให้รายงานผลต่อผู้ตรวจการแผ่นดินโดยเร็ว

**บทเฉพาะกาล**

ข้อ 28 จัดให้มีการประเมินการปฏิบัติ ตามประมวลจริยธรรมนี้ พร้อมดำเนินการปรับปรุงแก้ไขประมวลจริยธรรมให้มีความเหมาะสม (ถ้ามี) และแจ้งให้คณะกรรมการบริหารงานบุคคลระดับจังหวัด คณะกรรมการข้าราชการส่วนท้องถิ่น ซึ่งเป็นองค์กรกลางการบริหารงานบุคคลส่วนท้องถิ่น และผู้ตรวจการแผ่นดินทราบต่อไป